Maškarana povorka prošla je danas i kroz donja Kaštela, u organizaciji KKU Poklade.

Za sve probleme u prošloj godini Kaštelani su okrivili i osudili bivšu predsjednicu Kolindu Grabar Kitarović. Lutku s njezinim likom na koncu su i spalili.

Lutka je bila odjevena u odoru časne sestre, a u ruci je nosila košaru s kolačima

- Časna sestra Dika s Grobnika, ponosno je stigla na porat u Kaštel Starom. Nima više delat, delat. Triba se i odmarat. Povukla se sestra u samostan. Posula se pepelom i pomaže svoju sirotinju. Jakove izdrži. Izdrži časna majko malo i ti. Uskoro ćeš naša veleposlanica u Kalkuti biti. S osam iljada eura plaće i životom s korona virusom. Rani sve nesuđene remetinačke zatvorenike s pet krem kolača i dvije lignje patagonike. Ka Isus čini čuda a oni će iz poniznosti urlikati: Oćemo još, oćemo još - stajalo je u osudi.